स्थायी समिति के अध्यक्ष ने किया गाजीपुर पशु बाजार का निरीक्षण | DID News स्थायी समिति के अध्यक्ष ने किया गाजीपुर पशु बाजार का निरीक्षण – DID News
Home व्यक्त्ति-विशेष स्थायी समिति के अध्यक्ष ने किया गाजीपुर पशु बाजार का निरीक्षण
स्थायी समिति के अध्यक्ष ने किया गाजीपुर पशु बाजार का निरीक्षण
By DID AdminSep 21, 2019, 07:59 am0
पूर्वी दिल्ली नगर निगम में स्थायी समिति के अध्यक्ष, संदीप कपूर ने गाजीपुर स्थित पशु बाजार का निरीक्षण किया। इस मौके पर उनके साथ स्थानीय पार्षद, श्री राजीव कुमार; निदेशक पशु विभाग, डाॅ ओम प्रकाश सहित अन्य वरिष्ठ अधिकारी भी उपस्थित थे।
निरीक्षण के दौरान संदीप कपूर ने पाया कि गाजीपुर लैंडफिल साइट का कूडा घीरे-धीरे विस्तृत होकर हुआ पशु बाजार के निकट तक आ गया है जिससे वहां की सफाई व्यवस्था तो प्रभावित हो रही है साथ ही वहां से आने वाली दुर्गन्ध ने स्थानीय लोगों का जीना मुहाल कर दिया है। श्री संदीप कपूर ने कहा कि यद्यपि पूर्वी दिल्ली नगर निगम द्वारा तमाम प्रबंध किए गए हैं कि लैंडफिल साइट पर कूड़े की उंचाई ना बढ़ पाये। इसके लिए नई तकनीक पर आधारित नई मशीने लगाई जा रहीं है जिससे कूड़े का सेग्रीगेट कर निस्तारित किया जा सके। परन्तु लैंडफिल साइट के कूड़े का क्षैतिज विस्तार एक बड़ी समस्या है जिससे आस-पास का क्षेत्र प्रभावित हो रहा है। स्थायी समिति के अध्यक्ष ने संबंधित अधिकारियों को समस्या के स्थायी समाधान करने के लिए एक बैठक आयोजित करने के निर्देश दिये जिसमें स्थिति की गंभीरता के बारे में विचार करके कोई स्थायी समाधान निकाला जाये।
इसके अलावा संदीप कपूर ने पशु बाजार में लोगों की सुविधा हेतु साफ-स्वच्छ शौचालयों की व्यवस्था करने के निर्देश दिये। साथ ही उन्होंने पशु बाजार का दौरा कर सफाई व्यवस्था का जायजा लिया और संबंधित अधिकारियों को सफाई व्यवस्था दुरूस्त करने के निर्देश दिये।
Previous Postपटना पहुंचे राजनाथ सिंह ने कहा- 'धारा 370 संविधान में नासूर था, इसे हटाकर सपना सच हुआ' Next Postस्थायी समिति अध्यक्ष ने ग्रेपलिंग के खिलाड़ियों को विश्व ग्रेपलिंग प्रतियोगिता के लिए दी शुभकामनाएं